राजद का दावा है कि वह जुझारु सेकुलर राजनीति करता है! सामंती ताकतों के सामने समर्पण करने वाली और लोकतंत्र की जड़ों को गहरा व विस्तृत बनाने से भागने वाली राजनीति सेकुलरिज्म के मोर्चे पर जुझारू नहीं हो सकती! आडवाणी का रथ रोकना और दंगा नहीं होने के इर्द-गिर्द ही सेकुलरिज्म कब तक परिभाषित होता रहेगा? जेएनयू में छात्र राजद उम्मीदवार ने भागलपुर दंगे की चर्चा की, लेकिन यह नहीं बताया कि दंगा पीड़ितों के साथ राजद का क्या रवैया रहा है! साहब! कोई कम्युनल राजनीति भी 365 दिन और 24 घंटे दंगे नहीं कराती और सेकुलर राजनीति भी दंगा नहीं होने देने तक सिमटी नहीं होती! धर्मनिरपेक्षता महज मुसलमानों को दंगों से बचाने तक सीमित नहीं है। आखिर आप कैसी सेकुलर राजनीति बिहार में कर रहे हैं कि कम्युनल राजनीति को फलने-फूलने का मौका मिल गया? वाह!